**4. napirend**

**E l ő t e r j e s z t é s**

**Köveskál Község Önkormányzata Képviselő-testületének 2022. augusztus 3-án tartandó rendkívüli ülésére**

**Tárgy: Köveskál, Fő u. 25/A. (56/6/A. hrsz.) szám alatti épület átalakítására vonatkozó kérelem megtárgyalása**

**Előterjesztő:** Györffy Szabolcs Zoltán polgármester

**Előkészítette:** Cséri Mónika műszaki ügyintéző

Jogszabállyal nem ellentétes

Előterjesztő dr. Szabó Tímea címzetes főjegyző

Tisztelt Képviselő-testület!

A Káli-medencei Borok Háza Kft. képviseletében eljáró Trombitás Tamás és Márványi Katalin kérelemmel éltek Köveskál Község Önkormányzata felé a tekintetben, hogy az általuk bérleményként használt Köveskál, Fő u. 25/A. szám alatti ingatlanon lévő épület hátsó oldalán ajtót nyithasson. A bérleti jogviszony lejártát követően Bérlő vállalja az eredeti állapot helyreállítását (az ajtónyílás megszüntetését).

A bérleti szerződés 7. pontja értelmében fenti átalakítás vonatkozásában a felek írásbeli megállapodása, illetve írásbeli tulajdonosi (Bérbeadói) hozzájárulás szükséges.

Kérem a Tisztelt Képviselő-testületet, hogy az előterjesztést megtárgyalni szíveskedjen.

***Határozati javaslat:***

**KÖVESKÁL KÖZSÉG ÖNKORMÁNYZATA KÉPVISELŐ-TESTÜLETÉNEK**

**…./2022. (….) HATÁROZATA**

***A Fő u. 25/A. szám alatti ingatlanon levő épület hátsó oldalán ajtó nyitásáról***

Köveskál Község Önkormányzata Képviselő-testülete *hozzájárulását adja/ nem adja hozzájárulását* a tulajdonát képező Köveskál, Fő u. 25/A. szám alatti ingatlanon lévő épület hátsó oldalán ajtó nyitásához.

Felhatalmazza a Polgármestert, hogy a döntésről értesítse a Kérelmezőt.

**Felelős: Györffy Szabolcs Zoltán polgármester**

**Határidő: 2022. augusztus 10.**